Oficiālais Vēstnesis L 331 , 23/12/1999 Lpp. 0045 - 0048



Komisijas Regula (EK) Nr. 2757/1999 (1999. gada 22. decembris), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2728/1999 [2], un jo īpaši tās 6., 7. un 8. pantu; tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai, (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Karazolols un penetamats jāiekļauj Regulas (EEK) Nr. 2377/90 I pielikumā. (7) Urginea maritima, Phytolacca americana, levotiroksīns, bārija selenāts un 3,5-dijod-L-tirozīns jāiekļauj Regulas (EEK) Nr. 2377/90 II pielikumā. (8) Pirms šīs regulas stāšanās spēkā jāatvēl pietiekams laika posms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]. (9) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un II pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 22. decembrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 328, 22.12.1999., 23. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu: 1. Pretinfekcijas līdzekļi 1.2. Antibiotikas 1.2.1. Penicilīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Penetamats | Benzilpenicilīns | Cūkas | 50 µg/kg50 µg/kg50 µg/kg50 µg/kg | Muskuļi Tauki Aknas Nieres" | | 3. Līdzekļi, kas iedarbojas uz nervu sistēmu 3.2. Līdzekļi, kas iedarbojas uz veģetatīvo nervu sistēmu 3.2.1. Adrenoblokatori "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Karazolols | Karazolols | Govis | 5 µg/kg5 µg/kg15 µg/kg15 µg/kg1 µg/kg | Muskuļi Tauki Aknas Nieres Piens" | | B. Šādi groza Regulas (EEK) Nr. 2377/90 II pielikumu: 1. Neorganiskās ķīmiskās vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | Bārija selenāts | Govis, aitas" | | 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 3,5-dijod-L-tirozīns Levotiroksīns | Visas zīdītāju produktīvās sugas Visas zīdītāju produktīvās sugas" | | 4. Vielas, ko izmanto homeopātiskajos veterinārajās zālēs "Farmakoloģiski aktīvā(-ās) viela(-as) | Dzīvnieku suga | Citi noteikumi | Phytolacca americana | Visas produktīvās sugas | Tikai to homeopātisko veterināro zāļu sastāvā, kuras sagatavotas atbilstoši homeopātijas farmakopejām, ja koncentrācija nepārsniedz 1/1000 | Urginea maritima | Visas produktīvās sugas | Tikai to homeopātisko veterināro zāļu sastāvā, kuras sagatavotas atbilstoši homeopātijas farmakopejām, ja koncentrācija nepārsniedz 1/100 Tikai iekšķīgai lietošanai" | --------------------------------------------------